TPBI ใต้เงื้อมือกองทุน
สิ่งที่นักลงทุนควรจะรู้ตั้งแต่ตอนนี้ก็คือ การทะยานขึ้นของหุ้น ก็มีเหตุผลมารองรับ การดิ่งลงของหุ้น ก็มีเหตุผลรองรับเช่นกัน จึงขึ้นอยู่กับว่า เหตุผลที่ถูกนำมาอธิบายในแต่ละครั้ง มันเป็นสถานการณ์แบบไหน และตัวนักลงทุนสามารถยอมรับกับเหตุผลดังกล่าวได้หรือเปล่า?
2 ก.ค. 2559

สภาแมงเม่า : ดร.สมชาย 
 
คุณอลงกรณ์ จาก อ.บางใหญ่ จ.นนทบุรี พูดถึงสถานการณ์ของหุ้น TPBI หรือบริษัท ทีพีบีไอ จำกัด (มหาชน) ในช่วง 2 เดือนที่ผ่านมาไม่ค่อยจะสู้ดีสักเท่าไหร่ ทั้งที่ก่อนหน้านี้มีบทวิเคราะห์ตั้งมากมายเขียนถึงหุ้นน้องใหม่ไฟแรงรายนี้ แต่วันนี้กลับหายเงียบไปหมดเสียทุกอย่าง จึงอยากให้อาจารย์ช่วยบอกเล่าถึงเรื่องราวที่ผมควรจะอยู่ตั้งแต่เนิ่นๆ เพื่อจะได้รับมือกับสิ่งที่จะเกิดขึ้นในอนาคตด้วยครับ
 
สิ่งที่นักลงทุนควรจะรู้ตั้งแต่ตอนนี้ก็คือ การทะยานขึ้นของหุ้น ก็มีเหตุผลมารองรับ การดิ่งลงของหุ้น ก็มีเหตุผลรองรับเช่นกัน จึงขึ้นอยู่กับว่า เหตุผลที่ถูกนำมาอธิบายในแต่ละครั้ง มันเป็นสถานการณ์แบบไหน และตัวนักลงทุนสามารถยอมรับกับเหตุผลดังกล่าวได้หรือเปล่า?
สำหรับตัวอาจารย์ไม่มีอะไรต้องคิดมาก เพราะสิ่งที่เกิดขึ้นกับหุ้นแต่ละตัว มักมีเหตุผลที่อธิบายไว้อย่างชัดเจน และเรื่องดังกล่าวก็เป็นเพียงมันนี่เกม!
นักลงทุนจึงควรเตรียมพร้อมรับมือกับทุกสถานการณ์ และควรยึดหลักเทขายหุ้นเมื่อมีกำไรตามเป้าหมายให้ได้ เพราะเป็นแนวทางเดียวที่ทำให้นักลงทุนไม่หลงระเริงไปกับหุ้นบางตัวมากเกินไป จึงขอให้นักลงทุนทำเข้าใจในหลักการตรงนี้อย่างถ่องแท้เสียก่อน
เช่นเดียวกับการทะยานขึ้นของหุ้น TPBI หรือ บริษัท ทีพีบีไอ จำกัด (มหาชน) มันเกิดจากนักลงทุนสถาบันเข้ามาลงทุนกันอย่างคับคั่ง ส่งผลให้ราคาหุ้นทะยานจากระดับ 13 บาท ขึ้นไปยืนอยู่ที่บริเวณ 19 บาทอย่างรวดเร็วนั้น ก็มาจากสตอรี่ผลประกอบการจะเติบโตอย่างมีนัยสำคัญนะครับ
สำหรับสาเหตุที่ทำให้อาจารย์เชื่อเช่นนั้น ล้วนมาจากการกระจายหุ้นในช่วงที่ผ่านมากระจุกตัวอยู่ที่นักลงทุนสถาบัน และในแวดวงตลาดหุ้นก็พูดกันอย่างหนาหูว่า TPBI เป็นหุ้นที่นักลงทุนสถาบันเข้าเล่น ส่งผลให้การเคลื่อนไหวของหุ้นอยู่ภายใต้เงื้อมือนักลงทุนกลุ่มดังกล่าวอย่างเต็มตัว
นั่นหมายความว่า TPBI จะขึ้นก็ต่อเมื่อนักลงทุรนสถาบันกลับเข้ามาลงทุนอีกครั้ง!
ที่สำคัญคือ เมื่อมองย้อนกลับไปในช่วง 1 เดือนจะเห็นว่า นักลงทุนสถาบันซื้อๆ ขายๆ เป็นประจำ จนยอดซื้อขายเดือนมิถุนายน 2559 กลายเป็นขายสุทธิ 1.31 หมื่นล้านบาท ซึ่งสอดคล้องกับสถานการณ์ของหุ้น TPBI ที่แกว่งตัวลงอย่างต่อเนื่องนะครับ
ด้วยข้อมูลดังกล่าวทำให้มั่นใจว่า ชะตากรรมของหุ้น TPBI คงขึ้นอยู่กับท่าทีของนักลงทุนสถาบันอย่างเลี่ยงไม่ได้ จึงอย่าคาดหวังกับหุ้นตัวนี้มากนัก เพราะนี่ไม่ใช่จังหวะที่นักลงทุนกลับเข้ามาซื้อหุ้นอย่างเต็มตัวนั่นเอง!
…
 
 
กราฟประกอบข่าว Aspen, ราคาปิด ณ วันที่ 30 มิ.ย.59